নাছির উদ্দিন : সিরাজদিখান উপজেলার মালখানগর ইউনিয়ন পরিষদের উন্মুক্ত বাজেট ঘোষণা করা হয়েছে। বাজেট ঘোষণা শেষে ১৭ সালের পিএসসি পরিক্ষায় জিপিএ ৫ প্রাপ্ত শিক্ষার্থী, বয়স্ক নাগরিক ও নিয়মিত ট্যাক্স প্রদানকারীদের সম্মাননা ক্রেষ্ট দেওয়া হয়। গতকাল বৃহস্পতিবার বিকালে ইউনিয়ন পরিষদ কার্যালয় সংলগ্ন গোড়াপীপাড়া মাঠে এ অনুষ্ঠান অনুষ্ঠিত হয়েছে। ইউপি সচিব মো. আমিনুর ইসলাম উপস্থাপনা ও বাজেট পেশ করেন। ২০১৮-২০১৯ অর্থ বছরের এক কোটি দশ লাখ পাঁচ হাজার তিনশত ছেচল্লিশ (১,১০,০৫,৩৪৬) টাকা মোট বাজেট ঘোষণা করা হয়। এর মধ্যে রাজস্ব আয় ১৭লাখ ৫০ হাজার ১৩৮ টাকা এবং উন্নয়ন আয় ৯২ লাখ ৫৫ হাজার ২০৮ টাকা। এ থেকে বেতন ভাতা থেকে ব্যায় ২০%, রাস্তা যোগাযোগ খাতে ব্যায় ৩৩%, স্বাস্থ্য খাতে ৪%,পানি সরবরাহ খাতে ৪%, শিক্ষা খাতে ৩% ব্যায় ধরা হয়েছে।